**Ministru kabineta noteikumu projekta** **“Grozījumi Ministru kabineta 2018. gada 20. marta noteikumos Nr. 171 “****Lauksaimniecības un pārstrādāto lauksaimniecības produktu Eiropas Savienības licencēšanas un tarifu kvotu sistēmu administrēšanas kārtība””**

**sākotnējās ietekmes novērtējuma ziņojums (anotācija) (VSS-725)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2018. gada 20. marta noteikumos Nr. 171 “Lauksaimniecības un pārstrādāto lauksaimniecības produktu Eiropas Savienības licencēšanas un tarifu kvotu sistēmu administrēšanas kārtība” (turpmāk – projekts) sagatavots, lai nacionālajā regulējumā ieviestu Eiropas Savienības (turpmāk – ES) attiecīgajos normatīvajos aktos par lauksaimniecības un pārstrādāto lauksaimniecības produktu licencēšanas un tarifu kvotu sistēmas pārvaldību izdarītos grozījumus, ieviešot arī jaunu sistēmu tarifa kvotu pārvaldībai mājputnu gaļas nozarē un attiecībā uz ķiplokiem, kā arī lai papildinātu nacionālo regulējumu ar nosacījumiem par licenču administrēšanu makaronu izstrādājumu eksportam un izdarītu dažus tehniskus precizējumus esošajā nacionālajā regulējumā.Noteikumu projekts stāsies spēkā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 8. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Pašlaik lauksaimniecības un pārstrādāto lauksaimniecības produktu Eiropas Savienības licencēšanas un tarifu kvotu sistēmu administrēšanas kārtību Latvijā nosaka Ministru kabineta 2018. gada 20. marta noteikumi Nr. 171 “Lauksaimniecības un pārstrādāto lauksaimniecības produktu Eiropas Savienības licencēšanas un tarifu kvotu sistēmu administrēšanas kārtība” (turpmāk – noteikumi Nr. 171). Daži vispārīgie tarifa kvotu noteikumi, kas ES regulās bija noteikti pirms ES Kopējās lauksaimniecības politikas 2013. gada reformas, nav tikuši atjaunināti, tādēļ, lai vienkāršotu ar licencēšanu saistītos pārvaldības un kontroles mehānismus un uzlabotu to iedarbīgumu, kā arī samazinātu ar izpildes panākšanu saistīto administratīvo slogu un stiprinātu tirgus stabilitāti, Eiropas Komisija 2019. gada 17. decembrī pieņēma šādus normatīvos aktus: 1) Komisijas 2019. gada 17. decembra Deleģēto regulu (ES) 2020/760, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem par to, kā pārvalda importa un eksporta tarifa kvotas, uz kurām attiecas licences, un Eiropas Parlamenta un Padomes Regulu (ES) Nr. 1306/2013 papildina attiecībā uz nodrošinājumu iemaksāšanu tarifa kvotu pārvaldības kontekstā (turpmāk – regula 2020/760);2) Komisijas 2019. gada 17. decembra Īstenošanas regulu (ES) 2020/761, ar ko paredz noteikumus Eiropas Parlamenta un Padomes Regulu (ES) Nr. 1306/2013, (ES) Nr. 1308/2013 un (ES) Nr. 510/2014 piemērošanai attiecībā uz pārvaldības sistēmu tarifa kvotām ar licencēm (turpmāk – regula 2020/761). Ņemot vērā regulās 2020/760 un 2020/761 noteikto termiņu (2021. gada 1. janvāris) tajās ietverto noteikumu piemērošanai un nepieciešamību tiem pielāgot nacionālo regulējumu, ir jāsagatavo grozījumi noteikumos Nr. 171.Tā kā nacionālajos normatīvajos aktos līdz šim nav noteiktas makaronu izstrādājumu eksporta licenču administrēšanas prasības, noteikumos Nr. 171 ir jāietver arī makaronu izstrādājumu eksporta uzraudzības kārtība atbilstoši Komisijas 2006. gada 12. decembra Regulai Nr. 88/2007, ar ko paredz īpašus sīki izstrādātus noteikumus eksporta kompensāciju režīma piemērošanai attiecībā uz labību, kuru izved kā makaronu izstrādājumus, uz ko attiecas KN kodi 19021100 un 190219 (turpmāk – regula Nr. 88/2007).Šī projekta mērķis ir optimizēt un vienkāršot lauksaimniecības produktu importa un eksporta licenču administrēšanu un uzraudzību Latvijā, izdarot nepieciešamos grozījumus pašlaik spēkā esošajā regulējumā, lai tie atbilstu ES tiesību aktos noteiktajam.Noteikumi Nr. 171 ir jāgroza, lai nodrošinātu iepriekšminēto ES normatīvo aktu prasību īstenošanu, kā arī svītrotu normas, kurām nav juridiskas slodzes.Tādējādi ar projektu:1. izdarīti tehniski precizējumi noteikumos Nr. 171, ņemot vērā iepriekšminētās jaunās regulas;
2. noteikumi Nr. 171 papildināti ar 2.10., 2.11. un 2.12. apakšpunktu, aktualizējot to ES tieši piemērojamo normatīvo aktu sarakstu, kas nosaka importa un eksporta tarifa kvotu pārvaldību, uz kurām attiecas licences;
3. noteikumi Nr. 171 papildināti ar 3.9., 3.10., 3.11., 3.12., 3.13., 3.14., 3.15., 3.16., 3.17., 3.18. un 3.19. apakšpunktu, jo tajos ir noteiktas licenču izdevējiestādes, dalībvalsts, kompetentās iestādes, dalībvalsts licenču izdevējiestādes un kompetentās licenču izdevējiestādes funkcijas;
4. noteikumi Nr. 171 papildināti ar 4.3. un 4.4. apakšpunktu, jo tajos ir noteiktas muitas dienesta funkcijas un dalībvalsts prasības;
5. ievērojot to, ka Komisija ar Komisijas Deleģēto regulu (ES) 2017/1183 un Īstenošanas regulu (ES) 2017/1185 ir izveidojusi licencēto uzņēmēju reģistrācijas un identifikācijas (*LORI*) elektronisko sistēmu, kurā ir jāreģistrējas un jāiesniedz neatkarīguma deklarācija, lai saņemtu importa licences tarifa kvotas, uz kurām attiecas prasība par uzņēmēju iepriekšēju reģistrāciju, noteikumi Nr. 171 papildināti ar 8.1 punktu. Tajā noteikta pieteikšanas kārtība tarifa kvotām, kurām ir nepieciešama iepriekšējā reģistrācija. Tās ir jutīgas tarifa kvotas mājputnu gaļas un no trešajām valstīm importētu ķiploku ievešanai.

Ar noteikumu projektu tiek pilnveidots valsts pārvaldes pakalpojums “Pieteikšanās importa licences tarifa kvotām”.Lai pieteiktos importa licences tarifa kvotām, uzņēmējs jeb importētājs elektroniski vai klātienē apmeklē Lauku atbalsta dienestu (<http://www.lad.gov.lv/lv/atbalsta-veidi/tirgus-pasakumi/importa-eksporta-licencesana/importa-tarifu-kvotas/>) un sniedz pieteikumam nepieciešamo informāciju. Tikai divu veidu produktu grupām – mājputnu gaļai un ķiplokiem no trešajām valstīm – nepieciešamo veidlapu *LORI* sistēmā aizpilda Lauku atbalsta dienests, pamatojoties uz uzņēmēja iesniegtajiem datiem, un nosūta to Komisijai. Pārējās produktu grupas netiek reģistrētas *LORI* sistēmā.Pēc noteikumu projekta spēkā stāšanās pakalpojums tiks aprakstīts valsts pārvaldes pakalpojumu portālā Latvija.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests (turpmāk – LAD), Valsts ieņēmumu dienests (turpmāk – VID), Pārtikas un veterinārais dienests (turpmāk – PVD) un Lauksaimniecības datu centrs (turpmāk – LDC) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir licencēšanas sistēmas piemērošanas nodrošināšanā, administrēšanā un uzturēšanā iesaistītās valsts pārvaldes iestādes (LAD un VID), kā arī komersanti, kas izmantos licences un tarifu kvotas. Mērķgrupas aptuveno lielumu nav iespējams noteikt, jo tas, ievērojot dabiski svārstīgās tendences lauksaimniecības produktu tirgū, ir mainīgs. Attiecībā uz *LORI* sistēmu, kurā jāreģistrē mājputnu gaļas un ķiploku importētāji, jāpiebilst, ka līdz šim LAD ir reģistrējis tikai vienu ķiploku importētāju. |
| 2. | Tiesiskā regulējuma ietekme uz tautsaimniecību un administratīvo slogu | *LORI* sistēma, kurā importētājiem ir jāreģistrējas un jāaizpilda deklarācija, attiecas tikai uz mājputnu gaļas un ķiploku importu no trešajām valstīm. Latvijā līdz šim no trešajām valstīm nav tikuši importēti mājputni. Ir reģistrēts tikai viens uzņēmējs, kas bija pieteicis ķiploku importu no Ķīnas. Latvija no trešajām valstīm importē citas produktu grupas, kurām nav nepieciešama reģistrācija *LORI* sistēmā.Noteikumu projekta tiesiskais regulējums neradīs papildu administratīvo slogu. Mērķgrupai, ko veido juridiskas personas, administratīvās izmaksas gada laikā nesasniedz 2000 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2020/760;Regula 2020/761;Regula Nr. 88/2007. Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (turpmāk – regula 2015/2447). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2015/2447;Regula 2020/760;Regula 2020/761;Regula Nr. 88/2007. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 2015/2447 | Projekta 2. punktā izteiktais noteikumu Nr. 171 2.7. apakšpunkts | Ieviests pilnībā. | Netiek noteiktas stingrākas prasības. Tiek labots regulas numurs. |
| Regula 2020/760 | Projekta 4. punktā izteiktais noteikumu Nr. 171 2.10. apakšpunkts | Ieviests pilnībā. | Netiek noteiktas stingrākas prasības.  |
| Regula 2020/761 | Projekta 4. punktā izteiktais noteikumu Nr.171 2.11. apakšpunkts | Ieviests pilnībā. | Netiek noteiktas stingrākas prasības.  |
| Regula Nr. 88/2007 | Projekta 3. punktā izteiktais noteikumu Nr. 171 2.12. apakšpunkts | Ieviests pilnībā. | Netiek noteiktas stingrākas prasības.  |
| Regulas 2020/7607. panta 7. punkts,8. panta 5. punkts,9. panta 3. punkts,10. panta 1., 2., 3., 4., 5. un 6. punkts,12. panta 4., 5. un 6. punkts,13. panta 2., 5., 6., 7., 10. un 11. punkts,14. panta 1. un 2. punkts,15. panta 1. punkts, 17., 26., 33., 40. un 61. pants | Projekta 5. punktā izteiktais noteikumu Nr. 171 3.9., 3.10., 3.11., 3.12. un 3.13. apakšpunkts | Ieviests pilnībā. | Netiek noteiktas stingrākas prasības.  |
| Regulas 2020/7616. panta 5. punkts,8. panta 1., 2. un 3. punkts, 10. pants, 44.panta 2. punkts, 55. panta 5. punkts, 57. panta 3. punkts, 62. panta 3. un 5. punkts,63. panta 3. punkts,64. panta 3. punkts,66. panta 5. un 8. punkts, 72. panta 4. un 6. punkts | Projekta 5. punktā izteiktais noteikumu Nr. 171 3.14., 3.15., 3.16. un 3.17. apakšpunkts | Ieviests pilnībā. | Netiek noteiktas stingrākas prasības.  |
| Regulas Nr. 88/20072. panta 1. punkts,3. pants, 4. panta 2. punkts un6. pants | Projekta 4. punktā izteiktais noteikumu Nr.171 3.14. un 3.15. apakšpunkts | Ieviests pilnībā. | Netiek noteiktas stingrākas prasības.  |
| Regulas 2020/76172. panta 6. punkts | Projekta 6. punktā izteiktais noteikumu Nr.171 4.3. apakšpunkts | Ieviests pilnībā. | Netiek noteiktas stingrākas prasības.  |
| Regulas Nr. 88/20074. un 5. pants | Projekta 6. punktā izteiktais noteikumu Nr. 171 4.4. apakšpunkts | Ieviests pilnībā. | Netiek noteiktas stingrākas prasības.  |
| Regulas Nr. 2020/76012. un 13. pants | Projekta 7. punktā izteiktais noteikumu Nr. 171 8.1punkts | Ieviests pilnībā. | Netiek noteiktas stingrākas prasības.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Informācija par noteikumu projektu tika ievietota Ministru kabineta tīmekļvietnes sadaļā “Sabiedrības līdzdalība” un Zemkopības ministrijas tīmekļvietnes sadaļā “Sabiedrības līdzdalība” no 09.07.2020. līdz 24.07.2020.<https://www.zm.gov.lv/zemkopibas-ministrija/apspriesanas/grozijumi-ministru-kabineta-2018-gada-20-marta-noteikumos-nr-171-lauks?id=929>https://www.mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās LAD sadarbībā ar VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Dobele 67027325

Marija.Dobele@zm.gov.lv